Sifoninīdes

Sifoninīdes (Siphoninidae) ir foraminīferu dzimta rotaliīdu kārtā. Dzimtu 1959. gadā izveidoja padomju autoru kolektīvs Dagmāras Rauzeras-Černousuvas un Aleksandra Fursenko redakcijā un piedēvēja to amerikāņu mikropaleontologam Džozefam Kušmenam, pamatojoties uz viņa 1927. gadā izveidoto Siphonininae apakšdzimtu. Ģeohronoloģiski sifoninīdes ir zināmas no vēlā krīta perioda (māstrihtas laikmets) līdz mūsdienām.

 Apraksts 
Čaulu agrīnajā stadijā ir trohospirāliska. Vēlāk tā var palikt gandrīz planispirāliska, streptospirāliska, nesaritināta vai biseriāla. Atvere ir ovāla vai ieapaļa. Parasti tā ir ar kakliņu, kuru ieskauj izteikta lūpa. Izvietota tā ekvatoriāli vai arī uniseriālajām un biseriālajām čaulām atvere var būt gandrīz termināla.Loeblich, A. R.; Tappan, H. (1988). Foraminiferal Genera and their Classification. Van Nostrand Reinhold Company, New York. 571 lpp. ISBN 0-442-25937-9

 Sistemātika 
Sifoninīžu dzimtā ir iekļautas viena dzimta un trīs apakšdzimtasWorld Foraminifera Database:
 dzimta: Siphoninidae Cushman, 1927
 apakšdzimta: Siphonidinae Saidova, 1981 †
 apakšdzimta: Siphonininae Cushman, 1927
 apakšdzimta: Siphoninoidinae Loeblich & Tappan, 1984

(†) - izmirušu organismu grupa. 

 Atsauces 

Kategorija:Foraminīferas